## El Circuit Ricardo Tormo celebra este cap de setmana el Ferrari ‘Challenge’ Europa

*** La quinta cita del certamen monomarca més potent de l’automobilisme internacional reunix a València prop de 50 pilots**

El Circuit Ricardo Tormo celebra este cap de setmana la quinta prova puntuable per al Ferrari ‘Challenge’ Europa. La competició monomarca de la marca italiana celebrarà un total de sis carreres durant el dissabte i el diumenge.

Com ocorre cada dos anys en el traçat de Cheste, els Ferrari 296 ‘Challenge’ es voran les cares en les quatre categories Trofeu Pirelli i Trofeu Pirelli AM i Coppa Shell i Coppa Shell Am.

El Ferrari ‘Challenge’ Europa se celebra en huit circuits del vell continent: Monza i Misano a Itàlia, Hockenheim a Alemanya, Brno a la República Txeca, València i Barcelona a Espanya, Spa Francorchaps a Bèlgica i tancaran la temporada en la seu de les Finali Mondiali Ferrari que encara està per determinar.

L’activitat esportiva del cap de setmana ha començat este dijous amb els primers entrenaments lliures que continuaran en la jornada del divendres.

El dissabte tindran lloc els entrenaments classificatoris des de les 09:00 hores i fins a les 11:45 hores i les primeres carreres del cap de setmana des de les 14:00 i fins a les 17:00 hores.

En la jornada del diumenge es repetirà el programa amb altres tres carreres. Els aficionats tindran l’oportunitat d’accedir lliurement a la tribuna de boxs, no obstant això, en esta ocasió no podran accedir al pàdoc que estarà tancat, amb accés únicament per a acreditats.

Fecha: 26/06/2025